stanford-oval/wikipedia huggingface dataset:
Makambako

| Makambako |
| --- | --- |
 Makambakon rautatieasema
 Makambako
 Koordinaatit: 8°51′S, 34°50′E 
Valtio:   Tansania
Alue:  Njomben alue
Pinta-ala:  
 – Kokonaispinta-ala:  883 km²
Väkiluku (2012):  93 827
 – Väestötiheys:  106 as./km²
Aikavyöhyke:  UTC+3
Infobox OKVirheellinen NIMI-arvo: 
Makambako on kaupunki Tansaniassa. Vuonna 2012 siellä oli 93 827 asukasta. Makambako sijaitsee Tansanian eteläisillä ylängöillä. Makambako tunnetaan muun muassa tomaatin viljelystä ja kaupasta.
Makambakon kartta, jossa näkyy alueen infrastruktuuri.
Aiheesta muualla

Kuvia tai muita tiedostoja aiheesta Makambako Wikimedia Commonsissa
Maritta Törrönen

Lea Maritta Törrönen (s. 1958) on suomalainen yhteiskuntatieteilijä, joka on toiminut sosiaalityön professorina Helsingin yliopiston valtiotieteellisessä tiedekunnassa 1. elokuuta 2011 lähtien. Hän väitteli valtiotieteiden tohtoriksi Helsingin yliopistossa vuonna 1999. Vuosina 2016–2018 hän työskenteli Anglia Ruskin Universityssa Yhdistyneessä kuningaskunnassa.
Aiheesta muualla

Virallinen sivusto
Maritta Törrönen Helsingin yliopiston tutkimusportaalissa
Maritta Törrönen ResearchGatessa
Maritta Törrönen Google Scholarissa
Marc Lawrence

| Marc Lawrence |
| --- | --- |

Henkilötiedot
Syntynyt: 1910 New York
Kuollut: 2005 (95 vuotta) Palm Springs
Ammatti:  elokuvanäyttelijä
Marc Lawrence (1910–2005) oli yhdysvaltalainen näyttelijä. Hän näytteli 1930-luvulta 2000-luvulle asti, useimmiten gangsterin roolia.
Elämäkerta

Lawrence syntyi New Yorkissa vuonna 1910. Hänen nimensä oli alun perin Max Goldsmith. Lawrence näytteli joitain vuosia näytelmissä, jonka jälkeen hän meni vuonna 1932 töihin Columbia Picturesille. Rokonarpisen naamansa ja painostavien maneeriensa vuoksi hän näytteli kymmenissä elokuvissa kovapintaista miestä, gangsteria tai hautausurakoitsijaa. Toisinaan hän näytteli muunkinlaisia rooleja, kuten vuorikiipeilijää elokuvassa Hämärtää vuorten takana (1941) ja hotellinomistajaa elokuvassa Hämärästä aamunkoittoon (1996).Lawrence näytteli myös 007-elokuvissa "Timantit ovat ikuisia" sekä "007 ja kultainen ase"
Lawrence oli 1950-luvulla House Un-American Activities Committeen kuulusteltavana ja myönsi olleensa kommunistisen puolueen jäsen. Vastentahtoisesti hän myös kertoi työtovereidensa kommunismisympatioista. Hänen uransa Yhdysvalloissa keskeytyi ja hän muutti Eurooppaan. Lawrence näytteli monenlaisia rooleja kymmenissä italialaisissa elokuvissa 1960-luvulla ja myös ohjasi rikoselokuvia ja spagettiwesternejä. Hän palasi Yhdysvaltoihin 1980-luvulla ja jatkoi roiston roolien näyttelemistä. Hän myös kirjoitti ja ohjasi pienen budjetin elokuvia 1990-luvulle asti. Elokuvahistorioitsija Leonard Maltinin mukaan Lawrence oli kenties ainoa 1930- ja 1940-lukujen tyyppihahmonäyttelijä, joka yhä 1980- ja 1990-luvuilla näytteli samanlaisia gangsterimaisia rooleja. Lawrencen omaelämäkerta Long Time No See – Confessions of a Hollywood Gangster julkaistiin vuonna 1991. Hänen viimeinen roolinsa oli sivuosa elokuvassa Looney Tunes: Taas kehissä (2003). Lawrence kuoli 28. marraskuuta 2005 Palm Springsissä 95-vuotiaana.
Yksityiselämä

Lawrencen vaimo kuoli vuonna 1995. Hän meni uudelleen naimisiin vuonna 2003. Lawrencella oli ensimmäisestä avioliitostaan kaksi lasta.
Aiheesta muualla

Marc Lawrence Internet Movie Database. Seattle:  Amazon.com. (englanniksi)
Marc Lawrence AllMovie. San Francisco:  All Media Network. (englanniksi)
Maka Kotto

Maka Kotto (s. 7. joulukuuta 1961 Douala) on kamerunilaissyntyinen näyttelijä ja poliitikko, joka istui vuosina 2004–2008 Kanadan edustajainhuoneessa Saint-Lambert'n québeciläisestä vaalipiiristä valittuna. Vuonna 2008 hänet valittiin Québecin kansalliskokoukseen Bourget'n vaalipiiristä. Hän on vaikuttanut Bloc Québécois - ja Parti Québécois -puolueissa.
Kotto opiskeli Ranskassa. Hän on näyttelijän urallaan esiintynyt muun muassa Raoul Peckin elokuvassa Lumumba (2000) Joseph Kasa-Vubun roolissa.
Aiheesta muualla

Maka Kotto Internet Movie Databasessa. (englanniksi)
Maria Nikiforova

Maria Grigorijeva Nikiforova (1885 Aleksandrovsk – 16. syyskuuta 1919 Sevastopol) oli ukrainalainen anarkisti, joka Venäjän sisällissodan aikana johti Ukrainassa taistellutta armeijaansa. Hän oli Nestor Mahnon ohella Ukrainan itsenäisyyssodan ajan merkittävin anarkistien johtohahmo, vaikka onkin myöhemmässä historiankirjoituksessa jäänyt tämän varjoon.
Elämä > Varhaiset vuodet

Nikiforova lähti kotoaan 16-vuotiaana ja työskenteli muun muassa lastenhoitajana, kauppa-apulaisena sekä tehdastyöläisenä. Samalla hän liittyi anarkokommunistien muodostamaan militanttiin ryhmään, joka teki pommi-iskuja ja aseellisia ryöstöjä. Vuonna 1908 Nikiforova sai kuolemantuomion poliisimurhasta ja osallisuudesta neljään aselliseen ryöstöön. Nikiforovan nuoren iän vuoksi tuomio muutettiin 20 vuoden pakkotyöksi ja hänet karkotettiin Siperiaan. Organisoituaan vankilakapinan Nikoforova pakeni Vladivostokin kautta Japaniin, jossa hänen tapaamansa anarkistiopiskelijat hankkivat hänelle laivalipun Yhdysvaltoihin. Chicagossa ja New Yorkissa NIkiforova tutustui Venäjältä paenneisiin anarkistiemigrantteihin ja kirjoitti heidän julkaisemiinsa venäjänkielisiin lehtiin eri salanimillä. Nikiforova palasi Eurooppaan 1912 ja asettui Pariisiin, jossa hän hengaili kahviloissa runoilijoiden ja taiteilijoiden seurassa tavaten myös venäläisiä emigrantteja, kuten sosialidemokraatti Vladimir Antonov-Ovsejenkon ja anarkisti Pjotr Kropotkinin. Nikiforova avioitui Pariisissa puolalaisen anarkistin Witold Bzhostekin kanssa. Vuonna 1913 Nikiforova osallistui Lontoossa järjestettyyn venäläisten anarkistien kongressiin käyttäen nimeä ”Marusya”, jolla hänet myöhemmin yleisesti tunnettiin.
Elämä > Venäjän vallankumous

Ensimmäisen maailmansodan käynnistyttyä Nikiforova päätti hankkia itselleen sotilaskoulutusta ja intersukupuolisena onnistui värväytymään Ranskan muukalaislegioonaan. Upseerikoulutuksen saatuaan Nikiforova siirrettiin Makedonian rintamalle, josta hän Venäjän vallankumouksen käynnistyttyä keväällä 1917 palasi Venäjälle ja lähti mukaan vallankumouksellisten toimintaan Pietarissa. Heinäkuussa Nikiforova puhui Kronstadtissa pidetyssä joukkokokouksessa ja sai tuhansia merisotilaita lähtemään Pietarin mielenosoituksiin, joiden tarkoituksena oli kaataa väliaikainen hallitus. Mielenosoitusten seurauksena hallitus alkoi jahdata bolševikkeja ja anarkisteja, jolloin Nikiforova palasi kotikaupunkiinsa Aleksandrovskiin. Nikiforova kokosi 300-henkisen anarkistiryhmän, jonka kanssa hän lähti Huljaipoleen paikallisten anarkistien tueksi. Elokuun lopussa Nikiforova tapasi ensimmäistä kertaa Nestor Mahnon kaupungissa pidetyssä kansankokouksessa. Petrogradin neuvostosta saamansa ohjeen mukaisesti ryhmät yhdistivät voimansa ja aseistautuivat. Nikiforova hankki aseita valtaamalla lähistöllä sijaitsevan varuskunnan. Nikiforovan merkittävimpiä vaikuttajia oli venäläinen anarkisti Apollon Karelin, jonka hän oli tavannut Pietarissa. Karelinin kehittämän ”neuvostoanarkismin” mukaan anarkistien piti tukea työläisten ja sotilaiden neuvostoja niin kauan kuin ne vievät vallankumousta oikeaan suuntaan eli vapautta kohden, mutta nousta neuvostoja vastaan, mikäli ne poikkeavat linjasta.
Masashi Kamekawa

| Henkilötiedot |
| --- | --- | --- |
Koko nimi: Masashi Kamekawa
Syntymäaika: 28. toukokuuta 1993 (ikä 31)
Syntymäpaikka: Osaka, Japani
Kansalaisuus:  Japani
Pelipaikka: Puolustaja
Pituus: 176 cm
Seurat
| Vuodet | Seura | O (M) |
| 2012–2014 2015–2017 2018 2019– | Shonan Bellmare Avispa Fukuoka Kashiwa Reysol V-Varen Nagasaki | 38 (2) 127 (0) 22 (1)  |
Maajoukkue
| 2016 | Japani U-23 | 2 (0) |
 Seurajoukkueuran tilastot kattavat vain kansalliset sarjat.
Masashi Kamekawa (jap. 亀川 諒史, Kamekawa Masashi; s. 28. toukokuuta 1993 Osaka) on japanilainen jalkapalloilija.
Jalkapallomaajoukkue

Kamekawa kuului Japanin U-23 joukkueeseen kesäolympialaisissa 2016, joissa Japani putosi ensimmäisellä kierroksella.
Aiheesta muualla

Soccerway
Japanin joukkue – Jalkapallo kesäolympialaisissa 2016
1 Kushibiki |
2 Muroya |
3 Endō |
4 Fujiharu |
5 Ueda |
6 Shiotani |
7 Harakawa |
8 Ōshima |
9 Yajima |
10 Nakajima |
11 Suzuki |
12 Nakamura |
13 Kōroki |
14 Ideguchi |
15 Kamekawa |
16 Asano |
17 Iwanami |
18 Minamino |
Valmentaja Teguramori
Maritozzo

Vastaleivottu maritozzo roomalaisessa kahvilassa.
Maritozzo on roomalainen jälkiruoka, joka koostuu pienestä leivästä ja täytteestä. Taikinassa on jauhoja, munia, hunajaa, voita ja suolaa. Suolan käyttö erottaa sen perinteisestä makeasta pullataikinasta. Leipä on leikattu kahtia ja perinteisesti täytetty runsaalla kermavaahdolla ja mahdollisesti maustettu pinjansiemenillä, viinirypäleillä ja sokeroidulla appelsiininkuorella. Se muistuttaa etäisesti kermaista laskiaispullaa.
Maritozzo tulee italian kielen sanasta marito eli aviomies. Maritozzo on hellittelynimi aviomiehelle.
Maritozzolla on Italiassa oma nimikkopäivänsä ”Giornata nazionale maritozzo”, jota vietetään joulukuun ensimmäisenä lauantaina.
Historia

Pullan nimen historia on tarinassa, että tuleva aviomies toi kermapullia tulevalle puolisolleen maaliskuun ensimmäisen perjantaina. Kyseinen päivä oli antiikin aikoina rakastuneiden juhlapäivä. Tavan mukaan kakussa oli sokerikoriste, jossa oli kaksi lävistettyä sydäntä. Keskiajalla työläisten leivästä tuli "Er santo Maritozzo", ainoa paaston aikana myönnetty ahneuden synti.
Maku (kaupunki)

| Maku (ماكو) |
| --- | --- |

 Maku
 Koordinaatit: 39°17.5′N, 44°27.1′E 
Valtio:  Iran
Provinssi:  Länsi-Azerbaidžan
Väkiluku (2016):  46 581
Aikavyöhyke:  UTC+3.30
 – Kesäaika:  UTC+4.30
Infobox OKVirheellinen NIMI-arvo: 
Maku (pers. ‏ماكو‎, Mākū; käytetään myös kirjoitusasuja Mahku tai Máhkú) on kaupunki Iranin luoteiskolkassa, Länsi-Azerbaidžanin provinssissa. Se sijaitsee 22 kilometrin päässä Turkin rajalta vuoristosolassa 1 634 metrin korkeudessa. Kaupungin läpi virtaa Zangmar-joki. Makun väestö on pääosassa azereita ja kurdeja.
Näkymä Makun vuoristokaupunkiin
Kaupungin väkiluku on kehittynyt seuraavasti 29 754 (1996), 33 406 (2001), 42 560 (2006) ja 42 751 (2011). Vuoden 2016 väestönlaskennan mukaan siellä asui 46 581 asukasta.
Antiikin aikana Maku kuului Meediaan ja myöhemmin Persian valtakuntaan. Safavididynastian hajoamisen jälkeen Maku oli itsenäinen kaanikunta. Maku on Bahá'ín historiassa merkittävä kaupunki, sillä baabilaisuuden perustaja Báb oli vangittuna kaupungissa yhdeksän kuukautta.
Aiheesta muualla

Kuvia tai muita tiedostoja aiheesta Maku Wikimedia Commonsissa
MariaDB

| MariaDB |
| --- | --- |


Kehityshistoria
Ensijulkaisu:  29. lokakuuta 2009
Vakaa versio:  11.5.2 (14. elokuuta 2024)
Tiedot
Ohjelmistotyyppi:  tietokannan hallintajärjestelmä
Alusta:  Linux, Windows
Lisenssi:  GNU General Public License
MariaDB on yhteisön kehittämä MySQL:ään pohjautuva relaatiotietokantajärjestelmä, joka on lisensoitu GNU GPL -lisenssillä. Sitä kehittää sama yhteisö kuin alkuperäistä MySQL:ää. Sitä myös kehitetään niin, että yhteensopivuus MySQL:än kanssa on mahdollisimman hyvä. MariaDB on saatavilla Linuxille ja Windowsille.
Pääkehittäjänä toimii Michael ”Monty” Widenius, joka on toinen MySQL:n alkuperäisistä kehittäjistä. Yhteisön täytyy jakaa tekijänoikeus Wideniuksen Monty Program AB -yhtiön kanssa. Järjestelmä on nimetty Wideniuksen nuoremman tyttären, Marian mukaan.
MariaDB Foundation

MariaDB Foundationin tavoite on tukea jatkuvuutta ja avointa yhteistyötä MariaDB-ekosysteemissä. Yhteisö on perustettu 2013.
MariaDB Corporation Ab

Alun perin MariaDB:n kehitystoiminta ei ollut kaupallinen vaan perustui avoimeen lähdekoodiin. Globaalin liiketoiminnan rakentamiseksi MariaDB Corporation Ab perustettiin vuonna 2010 - perustajajäseniin kuuluivat mm Patrik Backman, Ralf Wahlsten ja Michael "Monty" Widenius.
Yhtiötä kritisoitiin vuonna 2016 kun se muutti MaxScale-ohjelmiston lisenssiä Business Source Licenseen (BSL). Lisenssi rajoitti aiemmin avoimen lähdekoodin saatavuutta. Erityisesti kiinnitettiin huomiota ironiaan, että MariaDB perustettiin vastauksena Oraclen ottamaan hallintaan MySQL:stä.
MariaDB Corporation Ab kuuluu Suomen eniten rahoitusta keränneisiin startupeihin, esimerkiksi 8. toukokuuta 2017 Euroopan investointipankki kertoi myöntäneensä 25 miljoonan euron rahoituksen MariaDB:lle ja Alibaba Group on myöntänyt 22,9 miljoonan euron rahoituksen MariaDB:lle.
Helmikuussa 2022 MariaDB Corporation Ab ilmoitti aikomuksestaan ​​listautua New Yorkin pörssiin (NYSE).
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
MariaDB Corporation (englanniksi)
Merkinnän syy: Tekniikasta ja eroista MySQL:ään
Maalahden seurakunta

| Maalahden seurakunta Malax församling |
| --- | --- |

 tunnus :  sijainti 
 Maalahden kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Korsholman rovastikunta
Pääkirkko:  Maalahden kirkko
Perustettu:  1607
– Emäseurakunta:  1607
Jäsenmäärä:  3 258 (2021)
Kirkollisvero:  1,90 %
Kirkkoherra:  Tomi Tornberg
Verkkosivusto
Infobox OKNimi-testi OK: 
Maalahden seurakunta (ruots. Malax församling) on Porvoon hiippakuntaan ja Korsholman rovastikuntaan kuuluva Suomen evankelis-luterilaisen kirkon seurakunta, joka toimii Maalahden kunnan alueella. Se on osa Maalahden seurakuntayhtymää, johon kuuluvat myös Bergön seurakunta ja Petolahden seurakunta.
Historia

1500-luvulla Maalahti oli osa laajaa Mustasaaren seurakuntaa. Tuolloin siihen kuuluivat myös Koivulahti, Maksamaa, Raippaluoto, Sulva, Laihia, Jurva sekä osia Vähästäkyröstä. Vuonna 1602 maalahtelaiset rakensivat oman kappelikirkon, ja seuraavana vuonna he saivat siihen oman kappalaisen. Kuninkaallinen komissio, johon kuuluivat Hieronymus von Birckholtz, Nils Jöransson ja Jöran Hansson ja jonka tehtävänä oli jakaa suuret kirkkopitäjät, antoivat kuningas Kaarle IX:n nimissä Maalahdelle pitäjänoikeudet 9. lokakuuta 1607 ja nimittivät samalla seurakunnan ensimmäisen kirkkoherran. Seurakuntaan kuuluivat Över- ja Yttermalaxin, Öster- ja Västersolvin sekä Vargön, nykyisen Bergön, kylät. 1800-luvulla myös Petolahti oli Maalahden kappeli. Tällöin Maalahti oli suurimmillaan.
Toimipaikat

Maalahden kirkko on valmistunut vuonna 1829.
Papisto

Seuraavat henkilöt ovat toimineet Maalahden seurakunnan kirkkoherroina:
| --- | --- |
 1607– Johannes Magni Bureus  1609–1612: Gregorius Mathaei Wasensis  1615–1648: Canutus Johannis Rudnesius  1649–1682: Olaus Arenius  1684–1687: Laurentius Johannis Rivelius  1689–1692: Thomas Olai Arenius  1694–1711: Martinus Rivelius  1711–1716: Michael Erici Fant  1716–1724: Anders Gedda  1725–1753: Jakob Wikar  1753–1758: Jakob Nils Häggman :  1759–1782: Israel Björck  1783–1795: Gabriel Hollmudd  1798–1808: Simon Laurin  1809–1823: Benjamin Sinius  1825–1831: Gustaf Appelberg  1832–1861: Jakob Wegelius  1862–1869: Bror Henrik Reinhold Aspelin  1872–1895: Karl Johan Adolf Norman  1887–1897: Frans Viktor Sandelin  1898–1907: Johan Vilhelm Fontell
Aiheesta muualla

Maalahden seurakunnan kotisivut
Maksym Rylskyi

| Maksym Rylskyi> Максим Тадейович Рильський |
| --- | --- |
 Maksym Rylskyi vuonna 1928.
Henkilötiedot
Koko nimi:  Maksym Tadejovytš Rylskyi
Syntynyt: 19. maaliskuuta 1895 Kiova, Kiovan kuvernementti, Venäjän keisarikunta
Kuollut: 24. kesäkuuta 1964 (69 vuotta) Kiova, Ukrainan SNT, Neuvostoliitto
Ammatti:  runoilija, kääntäjä, aktivisti
Kirjailija
Äidinkieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Maksym Tadejovytš Rylskyi (ukr. Максим Тадейович Рильський; 19. maaliskuuta 1895 Kiova, Kiovan kuvernementti, Venäjän keisarikunta – 24. heinäkuuta 1964 Kiova, Ukrainan SNT, Neuvostoliitto) oli ukrainalainen runoilija, kääntäjä ja aktivisti. Hän oli vuodesta 1943 Ukrainan neuvostotasavallan tiedeakatemian täysjäsen ja vuodesta 1958 Neuvostoliiton tiedeakatemian jäsen.
Rylskyin isä oli etnografi ja kulttuurivaikuttaja Tadei Rylskyi. Rylskyi opiskeli Kiovan yliopistossa, ensin lääketieteellisessä, myöhemmin historiallis-filosofisessa tiedekunnassa. Hän julkaisi ensimmäisen runonsa 1907 ja esikoiskokoelmansa 1910 ja sen jälkeen säännöllisesti useita kokoelmia. Hän oli lyyrinen runoilija. Hän oli perehtynyt maailman ja etenkin ranskalaiseen runouteen ja sen piirissä parnassolaisten runoilijoiden tuotantoon. Hänen epäpoliittinen runoutensa sai osakseen virallisten kriitikoiden voimakasta arvostelua, ja hänet pidätettiin 1931 joksikin aikaa, minkä jälkeen hän seuraavassa kokoelmassaan ilmaisi hyväksyvänsä virallisen neuvostolaisen todellisuuskäsityksen. Hän kuului ukrainalaisiin  uusklassisteihin ja ainoana heistä selviytyi hengissä Stalinin vainoista ja nousi virallisen runoilijan asemaan. Hän oli puolueen jäsen vuodesta 1943 mutta ilmaisi itseään hämärästi puhuessaan puolueesta ja etenkin Stalinista.
Virallisessa runoilijanasemassa hän julkaisi 30 kokoelmaa. Lisäksi hän käänsi Adam Mickiewicziä, ranskalaista kirjallisuutta ja William Shakespearea. Hän seurasi käännöstutkimusta ja kirjoitti aiheesta. Stalinin jälkeisenä aikana hän ei enää omassa tuotannossaan päässyt vapautumaan mutta vaikutti 1960-luvun kirjalliseen elpymiseen ja puolusti ukrainalaista kulttuuria venäläistymistä vastaan.
Aiheesta muualla

Kuvia tai muita tiedostoja aiheesta Maksym Rylskyi Wikimedia Commonsissa
Matteo Gamba

| Matteo Gamba |
| --- | --- |

Henkilötiedot
Kansalaisuus:   Italia
WRC-ura
Aktiivivuodet:  2014–2015
Nykyinen talli:  Ford
Kilpailuja:  3
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  2
Ensimmäinen kilpailu:  Monte Carlo -ralli 2014
Viimeinen kilpailu:  Monte Carlo -ralli 2015
Matteo Gamba (s. 19. lokakuuta 1979 Bergamo) on italialainen ralliautoilija. Hän kilpailee rallin MM-sarjassa Fordin autolla. Siviiliammatiltaan Gamba on liikemies.
Nuorena myös kartingissa kilpaillut ja ensimmäisen rallikilpailunsa vuonna 1998 ajanut Gamba debytoi rallin MM-sarjassa vuoden 2014 Monte Carlo -rallissa Peugeotilla. Hän sijoittui kilpailussa yhdeksänneksi saavuttaen heti ensimmäiset MM-pisteensä. Kaudella 2014 Gamba ajoi Peugeotilla myös Ranskan rallissa, keskeyttäen sen. Kaudella 2015 Gamban ensimmäinen kilpailu oli Monte Carlo -ralli, jossa hän ajoi Fordilla keskeyttäen kilpailun. Gamban kartanlukijana toimii Nicola Arena.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Matteo Gamba | Peugeot 207 S2000 | MON 9 | SWE   | MEX   | POR   | ARG   | ITA   | POL   | FIN   | GER   | AUS   | FRA Kesk. | ESP   | GBR   | 2 | 24. |
| 2015 | Matteo Gamba | Ford Fiesta R5 | MON Kesk. | SWE   | MEX   | ARG   | POR   | ITA   | POL   | FIN   | GER   | AUS   | FRA   | ESP   | GBR   | 0 | NC |
Käännös suomeksi
Mark Barberio

| Mark Barberio |
| --- | --- |

Henkilötiedot
Syntynyt: 23. maaliskuuta 1990 (ikä 34) Montreal
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  94 kg
Seura
Seura:  Severstal Tšerepovets
Sarja:  KHL
Pelaajaura
Pääsarjaura:  2010–
Aik. seurat:  Norfolk Admirals (AHL) Tampa Bay Lightning (NHL) Syracuse Crunch (AHL) Montreal Canadiens (NHL) St. John’s IceCaps (AHL) Colorado Avalanche (NHL) Colorado Eagles (AHL) Lausanne HC (NLA) Ak Bars Kazan (KHL) Dinamo Minsk (KHL)
NHL-varaus:  152. varaus, 2008 Tampa Bay Lightning
Mark Barberio (s. 23. maaliskuuta 1990) on kanadalainen jääkiekkoilija, joka pelaa KHL-joukkue Severstal Tšerepovetsissa. Tampa Bay Lightning varasi hänet kuudennella kierroksella vuoden 2008 NHL:n varaustilaisuudessa.
Ura

Barberio pelasi QMJHL-joukkueissa Cape Breton Screaming Eaglesissa ja Moncton Wildcatsissa neljän kauden ajan. Hänet valittiin QMJHL:n vuoden tulokkaiden tähdistöön kaudella 2006–2007 ja viimeisellä kaudellaan 2009–2010 QMJHL:n toiseen tähdistöön.
28. toukokuuta 2010 Tampa Bay Lightning kiinnitti Barberion kolmeksi vuodeksi tulokassopimuksella.
9. huhtikuuta 2013 Barberio teki NHL-debyyttinsä Tampa Bayssa Ottawa Senatorsia vastaan.
Käännös suomeksi
Matteo Gazzini

| Matteo Gazzini |
| --- | --- |

Euroopan parlamentin jäsen
 1.7.2014–  
Ryhmä:  EPP-ryhmä ID-ryhmä (2022–2023)
Henkilötiedot
Syntynyt: 25. toukokuuta 1968 (ikä 56) Napoli, Italia
Kansalaisuus:  italialainen
Tiedot
Puolue:  sitoutumaton
Muut puolueet:  Pohjoisen liitto (2022–2023)
Aiheesta muualla
www.matteogazzini.org
Matteo Gazzini (s. 9. heinäkuuta 1985 Bolzano, Italia) on italialainen poliitikko. Gazzini on puoluekannaltaan sitoutumaton ja on aiemmin edustanut Pohjoisen liittoa. Gazzini on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa nykyisin keskusta-oikeistolaista EPP-ryhmää.
Aiheesta muualla

Matteo Gazzini Euroopan parlamentin jäsenet. Euroopan parlamentti.
Matteo Jorgenson

| Matteo Jorgenson |
| --- | --- |
 Matteo Jorgenson Omloop Het Nieuwsbladissa 2023.
Henkilötiedot
Syntynyt: 1. heinäkuuta 1999 (ikä 25)
Kansalaisuus:   Yhdysvallat
Pyöräilijä
Pituus:  190 cm
Paino:  69 kg
Joukkue:  Team Visma–Lease a Bike
Laji:  maantiepyöräily
Rooli:  ajaja
Ajajatyyppi:  yleisajaja
Ura
Amatöörijoukkue(et)
2015–2017:  Hot Tubes Development Cycling Team
Ammattilaisjoukkue(et)
2018 2019 2020–2023 2024−:  Jelly Belly p/b Maxxis Ag2r-La Mondiale (harjoittelija) Movistar Team Team Visma–Lease a Bike
Suurimmat voitot
 Pariisi–Nizza 2024 Dwars door Vlaanderen 2024 
 Tiedot päivitetty: 29. maaliskuuta 2024 
Matteo Jorgenson (s. 1. heinäkuuta 1999 Walnut Creek, Kalifornia) on yhdysvaltalainen maantiepyöräilijä. Hän aloitti ammattilaisuransa Jelly Belly p/b Maxx -joukkueessa vuonna 2018, kilpaili harjoittelijana Ag2r-La Mondiale -tallissa 2019, edusti Movistar Teamia vuodet 2020–2023 ja on vuodesta 2024 ajanut Team Visma–Lease a Bike -tallissa.
Jorgenson voitti Pariisi–Nizza-ajon 2024 puolen minuutin erolla Remco Evenepoeliin. Saman vuoden Dwars door Vlaanderenin hän voitti 29 sekunnin erolla Jonas Abrahamseniin.
Saavutuksia

Lähteet: Pro Cycling Stats, Cycling Archives
Mark Hughes

Mark Hughes tarkoittaa muun muassa seuraavia henkilöitä:
Mark Hughes (1956–2000), yhdysvaltalainen liikemies
Mark Hughes (s. 1963), walesilainen jalkapalloilija ja valmentaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mark Hughes”, voi hakea sivunnimihaulla, laajalla sivunnimihaulla tai tekstihaulla.
Mathew Quinn

| Mitalit> Maa:  Etelä-Afrikka.Miesten yleisurheilu.MM-kilpailut  | Mitalit> Maa:  Etelä-Afrikka.Miesten yleisurheilu.MM-kilpailut  | Mitalit> Maa:  Etelä-Afrikka.Miesten yleisurheilu.MM-kilpailut  | Maa:  Etelä-Afrikka> Miesten yleisurheilu. |
| --- | --- | --- | --- |
|  Kultaa | Edmonton 2001 | 4 × 100 m |  |
Mathew Quinn (s. 17. huhtikuuta 1976 Harare, Rhodesia) on eteläafrikkalainen pikajuoksija, 4 × 100 metrin viestijuoksun maailmanmestari.
Quinn juoksi ankkuriosuuden Etelä-Afrikan 4 × 100 metrin viestijoukkueessa, joka sijoittui Edmontonin MM-kilpailuissa 2001 alun perin toiseksi maansa ennätysajalla 38,47. Kilpailun voittaneen Yhdysvaltojen Tim Montgomeryn kaikki kilpailusuoritukset hylättiin jälkikäteen dopingin takia maaliskuusta 2001 alkaen, ja Etelä-Afrikka julistettiin viestin voittajaksi 2006.
Quinn kuului Etelä-Afrikan pikaviestijoukkueeseen sen sijoituttua kuudenneksi Sevillan MM-kilpailuissa 1999. Hän karsiutui 100 metrin puolivälierissä MM-kilpailuissa 1999 ja 2001 sekä Sydneyn olympialaisissa 2000.
Quinn saavutti universiadeissa pronssia 100 metrillä 1999 ajalla 10,42. Hän voitti Etelä-Afrikan-mestaruuden 100 metrillä 1998 ja 2000 sekä 200 metrillä 2000.
Hänen puolisonsa on 400 metrin juoksun olympiafinalisti Heide Seÿerling.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 10,08 | Germiston | 6. huhtikuuta 1999 |
| 200 m | 20,69 | Bloemfontein | 4. helmikuuta 2000 |